Etelä-Karjala kasvattaa yhdessä -kokonaisuudelle haetaan ohjelmapäällikköä

Etelä-Karjalan hyvinvointialue hakee ohjelmapäällikköä johtamaan Etelä-Karjala kasvattaa yhdessä -kokonaisuutta. Tehtävässä vastataan maakunnallisen kehittämistyön etenemisestä sekä tuetaan kuntien, hyvinvointialueen ja muiden kumppaneiden yhteistä työtä lasten, nuorten ja perheiden hyvinvoinnin vahvistamiseksi.

– Lasten, nuorten ja perheiden hyvinvoinnin vahvistaminen edellyttää pitkäjänteistä yhteistyötä yli organisaatio- ja kuntarajojen. Ohjelmapäälliköllä on keskeinen rooli siinä, että yhteinen tahtotila muuttuu konkreettisiksi teoiksi. Kyse on koko Etelä-Karjalan tulevaisuuden kannalta merkittävästä kehittämistyöstä, hyvinvointialuejohtaja Sally Leskinen sanoo.

Ohjelmapäällikkö vastaa kokonaisuuden etenemisestä ja vaikuttavuudesta, valmistelee asioita päätöksenteon tueksi sekä tekee tiivistä yhteistyötä kuntien, hyvinvointialueen, järjestöjen ja muiden keskeisten sidosryhmien kanssa.

- Tämä on ainutlaatuinen mahdollisuus päästä rakentamaan uutta maakunnallista toimintamallia, jolla voi olla pitkäaikainen vaikutus lasten, nuorten ja perheiden hyvinvointiin, Leskinen summaa.

Katso työpaikkailmoitus tästä linkistä.

Lisätietoja:

Sally Leskinen, hyvinvointialuejohtaja, sally.leskinen@ekhva.fi p. 0400 497 418

Aiempi tiedote aiheesta.